Tuomittu murhaaja teloitettiin USA:ssa sähkötuolilla – korkeimman oikeuden tuomari vastusti: ”Tällaisen hulluuden ei pitäisi jatkua” - Ulkomaat - Ilta-Sanomat
Tuomittu murhaaja teloitettiin USA:ssa sähkötuolilla – korkeimman oikeuden tuomari vastusti: ”Tällaisen hulluu
Tuomari Sonia Sotomayor oli vetoomuksen hylkäämisestä eri mieltä. (KUVA: EPA-EFE/JIM LO SCALZO)
Julkaistu: 7.12. 4:25
7.12. 4:25
David Miller oli tuomittu kuolemaan 36 vuotta sitten.
Tuomittu murhaaja David Millerhttps://www.is.fi/haku/?query=david+miller, 61, on teloitettu Tennesseen osavaltiossa Yhdysvalloissa, kertoo uutistoimisto Reuters.
Kyseessä oli toinen kerta viiden viikon sisällä, kun osavaltiossa käytettiin sähkötuolia kuolemantuomion täytäntöönpanossa.
Miller oli tuomittu 23-vuotiaan Lee Standiferinhttps://www.is.fi/haku/?query=lee+standiferin murhasta maaliskuussa 1982. Oikeusasiakirjojen mukaan mies valitsi sähkötuolin, koska hän uskoi sen olevan myrkkyruisketta kivuttomampi vaihtoehto.
Miller teloitettiin Nashvillessä sijaitsevassa vankilassa torstai-iltana paikallista aikaa. Yhdysvaltain korkein oikeus oli aiemmin hylännyt hänen viime hetken vetoomuksensa.
Korkeimman oikeuden tuomareista Sonia Sotomayorhttps://www.is.fi/haku/?query=sonia+sotomayor vastusti teloitusta. Hän on todennut olevansa huolissaan sekä sähkötuolin että tappavan ruiskeen käyttämisestä.
– Tällaisen hulluuden ei pitäisi jatkua. Kunnioittaen, olen eri mieltä, Sotomayor kirjoitti.
Kaksoismurhasta tuomittu Edmund Zagorskihttps://www.is.fi/haku/?query=edmund+zagorski teloitettiin Tennesseessä 1. marraskuuta. Tuolloin sähkötuolia käytettiin osavaltiossa ensimmäisen kerran kuolemantuomion täytäntöönpanossa sitten vuoden 2007.
Edmund Zagorski söi viimeisellä ateriallaan sikaa. 2.11. 3:59 Lue lisää ›